നിയന്ത്രണം വിട്ട ഓട്ടോറിക്ഷ അടുത്ത വീട്ടില് ഇടിച്ചു കയറി കോട്ടയം: നിയന്ത്രണംവിട്ട ഓട്ടോറിക്ഷ വീട്ടിലേക്ക് ഇടിച്ചു കയറി ഡ്രൈവര്ക്കും യാത്രക്കാരിക്കും പരുക്ക്. തടത്തില് ടി.രാജേഷ്32, കീഴുക്കുന്ന് സ്വദേശി ലിസ് 62 എന്നിവര്ക്കാണു പരുക്കേറ്റത്. ഈരയില്ക്കടവ് റോഡില് വെള്ളാപ്പള്ളി ലെയ്നില് ആയിരുന്നു സംഭവം. ഇവിടുത്തെ സ്വകാര്യ സ്ഥാപനത്തിലേക്കു വരവേ ഇറക്കത്തില് ഓട്ടോയുടെ നിയന്ത്രണം നഷ്ടപ്പെട്ടു സമീപത്തെ കല്ലുപാലത്തിങ്കല് ഷാജന്റെ വീട്ടിലേക്ക് ഇടിച്ചു കയറുകയായിരുന്നു. വീടിന്റെ ഗേറ്റ് തുറന്നു കിടന്നതിനാല് ഓട്ടോ വീടിന്റെ ഭിത്തിയില് ഇടിച്ചു മറിയുകയും ലിസ് ഓട്ടോയുടെ അടിയിലും രാജേഷ് ഓട്ടോയുടെ അകത്തും കുടുങ്ങി. ശബ്ദം കേട്ട് ഓടിയെത്തിയ വീട്ടുകാരും സമീപവാസികളും ചേര്ന്ന് ഓട്ടോ പൊക്കി മാറ്റി രണ്ട് പേരെയും പുറത്തെടുത്തു. ഉടന് തന്നെ ജില്ലാ ആശുപത്രിയിലേക്കു മാറ്റി.ഓട്ടോ പൂര്ണമായും തകര്ന്ന നിലയിലാണ്. എല്ലാവരും വീടിന് അകത്തായതിനാല് വന് ദുരന്തം ഒഴിവായി.The post നിയന്ത്രണം വിട്ട ഓട്ടോറിക്ഷ അടുത്ത വീട്ടില് ഇടിച്ചു കയറി first appeared on MalayalamExpressOnline.